**FORUT, Solidaritetsaksjon for utvikling**, er en organisasjon som har som formål å medvirke til sosial mobilisering av fattige og undertrykte i deres kamp for bedre levekår og grunnleggende menneskerettigheter, gjennom bistandstiltak, holdningsskapende virksomhet og politisk bevisstgjøring. FORUTs eierorganisasjoner er Juvente, IOGT og JUBA. FORUT ble stiftet i 1981 blant annet for å overta og drifte videre et bistandsprosjekt Norges Godtemplar Ungdomsforbund (i dag Juvente) hadde drevet på Sri Lanka siden 1960-tallet. FORUT har på grunn av sin bakgrunn et særlig fokus på rusmidler som et hinder for utvikling, og jobber blant annet for å begrense alkoholindustriens innflytelse over lovprosesser i utviklingsland.

Organisasjonen har sitt hovedkontor på Gjøvik og et avdelingskontor i Oslo. FORUT inngikk i 2019 en femårig samarbeidsavtale med Norad som sikrer finansiering av langsiktige prosjekter med 154 000 000 kroner i avtaleperioden.

I en gjennomgang av FORUTs bruk av de norske bistandspengene gjennomført av Norad, ble det konkludert med at FORUT driver god og effektiv bistand, men at organisasjonen har for mange temaer, og at organisasjonen derfor bør redusere antallet tematiske områder.

Prosjektland
------------

FORUT arbeider gjennom partnerorganisasjoner i seks land i Asia og Afrika:

* India
* Malawi
* Nepal
* Sierra Leone
* Sri Lanka
* Zambia

Arbeid og aktiviteter
---------------------

### Alcohol, drugs and development (ADD)

Gjennom ADD-programmet driver FORUT med virksomhet på tre nivåer. På det lokale nivået arbeider organisasjonen med forebygging av rusmiddelskader, nasjonalt arbeides det med politikk og kunnskapsutvikling og internasjonalt med nettverksbygging og lobbyvirksomhet.

### FORUTs barneaksjon

*FORUTs barneaksjon* er et pedagogisk opplegg for barnehager, barneskole og SFO, som fokuserer på at barn i Norge skal lære om barn i andre land. Barneaksjonen ble først gang tilbudt barnehager i 1988, og har siden vært gjennomført årlig. Gjennom opplegget blir barn kjent med et barn fra et av FORUTs prosjektland. Aksjonen har knyttet til seg ulike artister som har gitt ut musikk for aksjonen, deriblant Geirr Lystrup, Maj Britt Andersen, Roger Græsberg og Bonanza Kids, Gaute Ormåsen og Klaus Sonstad. I toppåret 2010 deltok 1700 skoler og barnehager.

### Skoleløpet

*FORUT Skoleløpet* er et opplegg for en undervisningstime og en aktivitetsøkt. Gjennom det pedagogiske materiellet lærer elevene om FNs bærekraftsmål, bistand og FORUTs utviklingsarbeid. Før selve løpet skaffer elevene seg «sponsor(er)» som støtter FORUT med et selvvalgt beløp per runde eleven gjennomfører, eller et fast beløp. Skolen kan også samarbeide med lokalt næringsliv om en sponsoravtale.

### Eierorganisasjonene

* Juvente
* IOGT i Norge
* JUBA

Referanser
----------

1. ↑  «Forut Solidaritetsaksjon For Utvikling». *www.innsamlingskontrollen.no*. Besøkt 17. mars 2021.
2. ↑  «Lang historie på Sri Lanka | FORUT». *www.forut.no*. Arkivert fra originalen 16. februar 2016. Besøkt 11. februar 2016.
3. ↑  *Organizational Performance. Review of FORUT, Campaign for Development and Solidarity.* NORAD-rapport 23/2008.
4. ↑  «2,24 milliarder til norske organisasjoner». *Norad* **(norsk)**. Besøkt 6. desember 2019.
5. ↑  «FORUT driver effektiv bistand, men må fokusere sin innsats». *Norad* **(norsk)**. Besøkt 6. desember 2019.
6. ↑  «Prosjektland». FORUT. Besøkt 19.03.2015.
7. ↑  «Alcohol, drugs and development programme - ADD Resources». *www.add-resources.org*. Besøkt 11. februar 2016.
8. ↑  «30 år med vindu mot verden». *FORUT*. 28. august 2018. Besøkt 6. desember 2019.
9. ↑  «FORUT Skoleløpet 2019/20 - Rett til rent vann». *FORUT*. Besøkt 6. desember 2019.

Eksterne lenker
---------------

* (no) Offisielt nettsted Rediger på Wikidata

* (en) Offisielt nettsted Rediger på Wikidata

* (no) Offisiell blogg Rediger på Wikidata
* (no) FORUT på Twitter Rediger på Wikidata

* (no) FORUT på Facebook Rediger på Wikidata

* (no) FORUT på Instagram Rediger på Wikidata

* (no) FORUT på YouTube Rediger på Wikidata
* (en) ADD Resources

| * v
* d
* r
Medlemmer i RORG-samarbeidet |
| --- |
| 
* Atlas-Alliansen
* Norges Fredslag
* Framtiden i våre hender (FIVH)
* Regnskogsfondet
* Utviklingsfondet
* Miljøagentene
* Fellesutvalget for Palestina
* Norges Kristne Råd - Global Info
* Latin-Amerikagruppene i Norge (LAG)
* FIVAS
* Afghanistankomitéen i Norge (AiN)
* Attac Norge
* Fellesrådet for Afrika
* Norges Vel
* Høyres Studieforbund- Aftenskolen
* FORUT
* Strømmestiftelsen
* Populus - studieforbundet folkeopplysning
* Kristelig Folkepartis Studieforbund (KrFS)
* Caritas Norge
* Kirkes nord/sør-informasjon (KUI)
* Operasjon Dagsverk (OD)
* Senterpartiets Studieforbund (SpS)
* KFUK-KFUM Global
* Hei verden
* Norges Naturvernforbund
* Namibiaforeningen
* Folkehøgskolerådets internasjonale utvalg
* FOKUS
* Global.no
* SAIH
* Den norske Burmakomité
* CARE Norge
* Plan Norge
* Arbeidernes Opplysningsforbund (AOF)
* Landsorganisasjonen i Norge (LO)
* Landsrådet for Norges barne- og ungdomsorganisasjoner (LNU)
* Vennskap Nord/Sør
* Slett U-landsgjelda (SLUG)

 |

|  |  |
| --- | --- |
| Oppslagsverk/autoritetsdata | Brønnøysundregistrene
 |